  Туспуктэм: Григорий Фомин Наталия Сильвестрова Удмуртиысь дышетскисьёслы «Культурная суббота. Игры нароljв России» акцие пыриськыны ӵекто. Ужрад 24-30 пӧсьтолэзе радъяськоз. Со сярысь «Культура для школьников» порталын ивортӥзы. Акция Россиысь калыкъёслэсь лулчеберетсэс но сям-йылолъёссэс утёнэ но вӧлмытонэ ӧръяськемын. Туэ со нылпи калык шудонъёслы сӥземын. Пыриськон понна видео лэсьтоно, кудӥз улосвылысь калык шудонъёсын тодматоз, но сое «ВКонтакте» мерлыко вотэсэ #игрыкдш хештеген поттоно. Одно ик улосвылэз, нимтулдэс, коллективлэсь яке огазеяськонлэсь нимзэ пусъёно. Вормисьёсты 22-тӥ гудырикошконэ шараялозы. 30 тужгес но усто ужъёсъёсты порталэ поттозы. Акци йылпумъяськытозь бамды одно ик усьтэмын луыны кулэ, озьы ик тӥледлы гожтыны луонлык мед луоз. Тодэ вайытом, Удмуртиын улӥсьёс «Мама и дети в национальных костюмах» фотоконкурсэ пыриськыны быгато. Тегъёс: шудонъёс йӧскалыклулчеберет пиналъёс вожвылъяськон Удмуртия  